Vilma Kelder
Vilma Kelder (8. märts 1927 Lihula vald – 7. jaanuar 2000 Tartu) oli eesti õigusteadlane. Ta oli esimene eestlanna, kes kaitses õigusteaduse doktori kraadi, ja ühtlasi Eesti esimene naisprofessor sellel alal. Ta lõpetas 1951. aastal Tartu Riikliku Ülikooli õigusteaduskonna ja töötas alates 1954. aastast Tartu Riikliku Ülikooli õppejõuna (1954–1959 tsiviilõiguse ja -protsessi kateedri vanemõpetaja, 1960–1971 dotsent, aastast 1972 professor, 1970–1989 kateedrijuhataja, aastast 1993 emeriitprofessor). Vilma Kelder on uurinud maa- ja kolhoosiõigust ning looduse õiguskaitset.